**Príloha č. 3 - Špecifikácia predmetu zákazky**

**Technická špecifikácia predmetu zákazky:**

členenie zákazky:

1. Funkčná zostava
	1. Upravený lodný kontajner
	2. Samostatné nájazdové rampy
	3. Tieniaci systém
2. Priestorové prvky
	1. Nízky stolík
	2. Vysoký stolík
	3. Konštrukcie na vešanie prezentačných panelov
3. Riešenie elektroinštalácie a rozvodov
4. Audiovizuálna technológia
	1. Dataprojektor
	2. Reproduktorová sústava
5. Záruka

Priložená Projektová dokumentácia a technická správa (ďalej PD/ sprievodná správa) uvádza RAL, v kontexte príkladu navrhovaných úprav (grafická úprava potlačí a pod.), ktoré budú po zadaní zákazky bližšie špecifikované obstarávateľom v súlade s Manuálom pre informovanie a komunikáciu pre prijímateľov OPII 2014 – 2020.

1. **Funkčná zostava**
	1. **Upravený lodný kontajner rozmerov** **6 058 x 2 438 x 2 591mm s hmotnosťou 2 200 kg, otváravý z krátkej aj dlhej strany.**
2. Technický popis východiskového typu kontajnera

Ako východiskový, žiadame použiť lodný kontajner s vonkajšími rozmermi (dxšxv) (6 058 x 2 438 x 2 591mm) s hmotnosťou 2 200 kg. Kontajner musí byť otváravý z dvoch strán. Na krátkej strane otváravými krídlami a na dlhšej strane otváravými skladacími krídlami. Kontajner má byť nový a nepoškodený, zabezpečený proti zatekaniu vody a uzamykateľný (viď výkres č. 02 priloženej PD/ technická správa).

1. Konštrukčné úpravy kontajneru

Interiér kontajneru bude potrebné upraviť v zmysle priloženej PD (viď priložená PD/ technická správa).

Povrchová úprava podlahy interiéru bude riešená eloxovaným hliníkovým slzičkovým protišmykovým plechom. Steny a strop kontajneru budú vo farebnosti RAL podľa zadania obstarávateľa. V zmysle projektovej dokumentácie bude jedna krátka stena kontajneru vybavená dreveným modulovým úložným systémom so šiestimi otváravými, uzamykateľnými a troma otváravými neuzamykateľnými skrinkami. Jedna zo skriniek (pri zadnej stene kontajneru bude ukotvená na pevno a budú v nej umiestnené komponenty: el. prívod (1 ks), el. rozvodná skriňa (1 ks), el. zásuvka (6 ks), spínač el. osvetlenia (1 ks) – viď výkres č. 04priloženej PD.

Na strope kontajneru bude osadená systémová lišta na uchytenie bodových zdrojov svetla (5ks) a kyvné rameno slúžiace na osadenie dataprojektoru. Na premietanie bude prispôsobená plocha na neotváravej dlhšej stene kontajneru (viď priložená PD/ technická správa). Premietaciu plochu tvorí obloženie steny dreveným obkladom (preglejka breza BB hr. 18mm) s náterom RAL podľa špecifikácie obstarávateľa. Otváravé krídla kontajneru budú z interiérovej strany vybavené možnosťou upevnenia prezentačných plachiet s potlačou. Kontajner si aj po vykonaných úpravách musí zachovať vodotesnosť a možnosť naloženia s hákovým nakladačom. V rámci zákazky je potrebné zabezpečiť riešenie uzemnenia kontajneru.

1. Vizuálne spracovanie kontajneru

Vonkajšie steny kontajneru budú mať povrchovú úpravu striekanou farbou s antigrafity efektom - farebnosť (RAL) podľa bližšej špecifikácie obstarávateľa. Steny kontajneru budú riešené informačnou potlačou, detto podľa bližšej špecifikácie žiadateľa. Pre vypracovanie cenovej ponuky treba počítať s farebnou potlačou s plochou ca. 50% celkovej plochy. Potlač bude vyrezávaná z liatej fólie (napr. Oracal 751C alebo podobný výrobok) - viď výkres č. 10 priloženej PD/ technická správa.

* 1. **Samostatné nájazdové rampy**

Súčasťou dodávky budú dve odnímateľné nájazdové rampy (príklad – viď technická správa). Výber presného typu rámp bude konzultovaný s obstarávateľom.

* 1. **Tieniaci systém**

Súčasťou dodávky je tieniaci systém formou pravouhlej napínanej tieniacej nepremokavej plachty trojuholníkového tvaru s rozmermi 5545 x 2760 x 6190 s pravým uhlom medzi dvoma kratšími stranami. Tieniaca plachta bude prekrývať priestor terasy. Plachta bude snímateľná, kotvená pomocou napínacích skrutiek. Do vrchnej časti dverných krídel kontajneru s ohľadom na nenarušenie vodovzdornosti kontajneru (viď výkres č. 09 v priloženej PD /technická správa).

1. **Priestorové prvky interiérového vybavenia kontajneru**

Interiér kontajneru bude vybavený priestorovými prvkami:

* 1. **Nízky stolík**

Riešenie nosnej konštrukcie stolíka pozostáva zo skladaných konštrukcii z hliníkových profilov štvorcového prierezu. Riešenie detailov špecifikované v priloženej PD, príklad systému zobrazený v sprievodnej a technickej správe. Rámová konštrukcia má vonkajšie rozmery (dxvxš) 730x700x30 s povrchovou úpravou (RAL) podľa bližšej špecifikácie obstarávateľa (viď výkres č. 05 priloženej PD/technická správa).

* 1. **Vysoký stolík**

Riešenie nosnej konštrukcie stolíka pozostáva zo skladaných konštrukcii z hliníkových profilov štvorcového prierezu. Riešenie detailov špecifikované v priloženej PD, príklad systému zobrazený v sprievodnej a technickej správe. Rámová konštrukcia má vonkajšie rozmery (dxvxš) 730x700x30 s povrchovou úpravou farebnosti RAL podľa špecifikácie obstarávateľa (viď výkres č. 05 priloženej PD/technická správa).

* 1. **Konštrukcie na vešanie prezentačných panelov**

Riešenie nosnej konštrukcie výstavnej konštrukcie pozostáva zo skladaných konštrukcii z hliníkových profilov štvorcového prierezu. Riešenie detailov špecifikované v priloženej PD, príklad systému zobrazený v sprievodnej a technickej správe. Základný modul konštrukcie má vonkajšie rozmery 730x2340x30mm. Farebná úprava konštrukcie riešená striekaná farba (RAL) podľa bližšej špecifikácie obstarávateľa. Základné moduly sú variabilne skladateľné, priložená PD špecifikuje dva základné spôsoby skladania:

1. Priestorové konštrukcie do exteriéru v pôdorysnej schéme rovnostranného trojuholníka (viď výkres č. 07 priloženej PD) - 3ks;
2. Priestorová konštrukcia situovaná v interiéri, skladaných ako pevná súčasť interiéru kontajneru (viď výkres č. 07 priloženej PD) – 1 ks.
3. **Riešenie elektroinštalácie a rozvodov**

Kontajner musí mať možnosť pripojiť sa na odberné miesta elektrickej siete v miestach kde je táto možnosť. Na tento účel bude kontajner vybavený komponentmi: el. prívod (1 ks), vlastné merné zariadenie, el. rozvodná skriňa (1 ks) a kabelážou v zmysle priloženej projektovej dokumentácie potrebnou pre napojenie komponentov: el. zásuvka (6 ks), spínač el. osvetlenia (1 ks). Osvetlenie je riešené koľajnicovým svetelným systémom s bodovými svietidlami (viď výkres č. 06 priloženej PD/technická správa).

1. **Audiovizuálna technológia**
2. **Nabíjateľný dataprojektor**

V prípade, že kontajner nebude možné pripojiť na odberné miesto elektrickej siete, je potrebné zabezpečiť také zariadenia, ktoré umožnia prezentáciu zámerov mesta aj bez tohto napojenia. Z toho dôvodu bude súčasťou obstarávaných el. zariadení prenosný, nabíjateľný dataprojektor s integrovanou batériou s vlastnosťami (LED/ laser technológia, svietivosť projektoru minimálne 1000 lm, HDMI vstupom, USB portom, rozlíšenie aspoň 1920x1080 px), alebo lepšími dodaný vrátane príslušenstva (sieťový adaptér – nabíjanie akumulátora, konzola vhodná do použitej systémovej lišty na osvetlenie, diaľkový ovládač, obal HDMI kábel na pripojenie počítača).

1. **Prenosný ozvučovací systém**

Prenosný kombinovaný (nabíjateľný/ pripojiteľný) zvukový systém s výdržou batérie minimálne 5 hod. s príslušenstvom (sieťový adaptér - nabíjanie akumulátora, dynamický mikrofón, reproduktorový statív, mikrofónový statív).

1. **Záruka**

Na kontajner sa bude vzťahovať záruka min. 2 roky.